----

----

III Teatised

Euroopa Kutseõppe Arenduskeskus

----

KONKURSITEADE DIREKTORI AMETIKOHA TÄITMISEKS (M/N)

(2004/C 301 A/01)

Euroopa Kutseõppe Arenduskeskuse (CEDEFOP) juhatus kutsub esitama avaldusi direktori ametikohale

(Viitenr: 4312/251)

Üldinfot CEDEFOPi kohta

Keskus asutati nõukogu 10. veebruari 1975. aasta määrusega (EMÜ) nr 337/75. (1) Keskuse ülesandeks on olla Euroopa Komisjonile abiks kutsehariduse ja -koolituse edendamisel ja arendamisel ühenduse kui terviku tasandil. Keskus asub Thessalonikis, selles on ligikaudu 120 töötajat (2) ning keskuse eelarve on ligi 16 miljonit eurot.

CEDEFOPil on kolmeks jagunev juhatus ning see osutab teenuseid nii Euroopa Liidu liikmesriikidele ja sotsiaalpartneritele kui ka assotsieerunud maadele Norrale ja Islandile. Euroopa Liidu kutsehariduse ja -koolituse teabekeskusena pakub CEDEFOP poliitikutele, teaduritele ja praktikutele asjakohast infot, mis võimaldab neil arengusuundadest paremini aru saada ning võtta edasise tegevuse osas vastu informeeritud otsuseid. Täiendavat teavet CEDEFOPi algatuste, projektide, võrgustike ja väljaannete kohta võib leida keskuse koduleheküljelt (3).

Ametikirjeldus

Direktor:

Täpsemalt on direktori ülesandeid kirjeldatud keskuse asutamismääruses, eriti selle artiklites 2, 3 ja 7. (5)

Nõuded kandidaadile

Võrdsed võimalused

Euroopa Liidus rakendatakse soost, rassilisest või rahvuslikust kuuluvusest, religioonist või usust, east ning seksuaalsest orientatsioonist sõltumatute võrdsete võimaluste poliitikat.

Euroopa Liidu asutusena hoolitseb CEDEFOP selle eest, et vältida oma värbamismenetluse käigus mis tahes liiki diskrimineerimist, ning kutsub naisi aktiivselt üles kandideerima.

Ametisse määramine ja töötingimused

Direktori määrab ametisse Euroopa Komisjon keskuse juhatuse poolt esitatud nimekirja arvatud kandidaatide hulgast. Kandidaadid peavad arvestama sellega, et see nimekiri võidakse avalikustada ning et nimekirja arvamine ei garanteeri veel ametisse nimetamist. Direktori ametiaeg on viis aastat, mis on pikendatav veel kõige rohkem viieks aastaks. Direktoriga sõlmitakse tähtajaline leping vastavalt Euroopa ühenduste muude teenistujate töötingimuste artiklile 2a. Tööle vormistamisel omistatakse talle ametiaste A*14.

Edukaks osutunud kandidaat peaks asuma tööle 1.10.2005. Uus direktor peab läbima kuuekuulise katseaja, mis lõpeb asjakohase hindamisprotseduuriga.

Kandideerimine ja avalduste esitamise tähtaeg

Ametikohast huvitatud isikud peavad täitma oma avalduse käesolevas Euroopa Liidu Teataja numbris esitatud vormil, mille võib ka alla laadida CEDEFOPi koduleheküljelt aadressil www.cedefop.eu.int. Kui avaldus on täidetud ja allkirjastatud, tuleb see saata koos motivatsioonikirja ja (eelistatult ELi CV-formaadile vastava) (6)curriculum vitae'ga tähitud postiga alltoodud postiaadressil hiljemalt 15. jaanuariks 2005 (postitempli kuupäev). Avaldused peavad olema mõnes ühenduse ametlikus keeles. Kui avaldus ei ole inglise keeles, tuleb lisada avaldusele ka selle ingliskeelne ärakiri. Kiirkulleriga saadetavad avaldused peavad olema kätte toimetatud samale postiaadressile hiljemalt 15. jaanuaril 2005 enne kella 17.00. Avaldused tuleb esitada ka elektroonilisel kujul (Wordi või .pdf-formaadis) hiljemalt 15. jaanuariks 2005 enne kella 17.00 järgmisele e-posti aadressile: Admin_Director@cedefop.eu.int, adresseerituna järgmisele isikule:

Tõendusdokumendid tuleb esitada hiljem protseduuri käigus, kui seda palutakse teha. Protseduuri võidakse kaasata ka hindajaid väljastpoolt. Tuleb ära näidata ka soovitajad, kellega võetakse ühendust.

Kui kõiki nõutavaid dokumente pole esitatud, lükatakse avaldus tagasi.

Lõppnimekirja arvatud kandidaadid kutsutakse intervjuule märtsis-aprillis 2005.

----

(1)  Nõukogu määrus (EMÜ) nr 337/75 (EÜT L 39, 13.2.1975, lk 1), viimati muudetud nõukogu määrusega (EÜ) nr 1655/2003 (ELT L 245, 29.9.2003, lk 41),

http://europa.eu.int/eur-lex/pri/en/oj/dat/2003/l_245/l_24520030929en00410043.pdf.

(2)  Töötajaskond koosneb ametnikest, ajutistest teenistujatest, erimissioonil viibivatest rahvusekspertidest, kohalikust personalist, abiteenistujatest ja töövõtjatest.

(3)  www.cedefop.eu.int — www.trainingvillage.gr.

(4)  Nende ülesannete üksikasjalikum kirjeldus on esitatud CEDEFOPi finantseeskirjades (www.cedefop.eu.int), nõukogu määruses (EÜ, Euratom) nr 1605/2002 (EÜT L 248, 16.9.2002, lk 1), nõukogu määruses (EÜ) nr 58/2003 (EÜT L 11, 16.1.2003, lk 1) ja nõukogu määruses (EÜ) nr 1655/2003.

(5)  Vt joonealust märkust 1.

(6)  http://www.cedefop.eu.int/transparency/cv.asp.

----

----